दलितों पर अत्याचार रोकने में सरकार असफल:भंडारी
दलितोंके साथ प्रदेश में अत्याचार दिन प्रतिदिन बढ़ते जा रहे है, जिन्हें रोकने के लिए शिअद-भाजपा गठबंधन सरकार असफल साबित हो रही है। यह बात जिला कांग्रेस एससी सैल चेयरमैन तेजिंदर भंडारी ने अबोहर कांड के विरोध में कही। उन्होंने अबोहर कांड के आरोपियों को जल्द गिरफ्तार कर सख्त से सख्त सजा देने की मांग की। उन्होंने कहा कि अबोहर कांड के विरोध में एससी सैल प्रदेश चेयरमैन डॉ. राज कुमार चब्बेवाल के नेतृत्व में सदस्यों ने प्रदेश के मुख्यमंत्री प्रकाश सिंह बादल की कोठी का घेराव करना था लेकिन पंजाब पुलिस ने एससी सैल के सदस्यों पर पानी की बौछार लाठीचार्ज कर उन्हें गिरफ्तार कर लिया।
इस अवसर पर सुखविंदर पाल बिल्लू, इंद्रजीत खैड़ा, साहब सिंह साबी, सुरजीत खैड़ा, मुनीश चौधरी, कश्मीर सिंह, कैप्टन गुरपाल सिंह, विजय कुमार, भजन सिंह, हरमिंदर सिंह, मेहर चंद, विनोद कुमार, चमन लाल शामिल थे।
hin_Deva hin_Deva awa_Deva